अब, इन हालात में,… सरकार भाजपा की बने, या कांग्रेस की बने, या किसी और की बने ? … मेहनत उनकी है, ख्याल उनके हैं, इरादे उनके हैं, हक़ उनका है,… पर आज मुझे यह जरुर कहना पड़ रहा है कि विगत सालों में भाजपा और कांग्रेस दोनों का जनाधार घटा है, जनाधार घटा है तो स्वाभाविक है कि इस बार उन्हें मिलने वाले वोटों के प्रतिशत में कमी आये। जहां तक मेरा मानना है कि इस बार के चुनावों में दोनों ही दलों को पिछले चुनावों की तुलना में लगभग 3 से 8 प्रतिशत तक वोटों में कमी आने की सम्भावना से इंकार नहीं किया जा सकता। जब इन दलों को वोट कम मिलेंगे तो स्वाभाविक है उन वोटों से दूसरों को फ़ायदा पहुंचेगा, यह अंतर कहाँ तक और किस हद तक किसी को फ़ायदा पहुंचा सकता है या पहुंचा सकेगा यह कह पाना आज मुश्किल है !